La Via del Pòrtic acull la Jornada de Turisme Cultural 2021
10 de desembre 2021

![](/media/rwfkwkts/c_tcnmini.jpg?width=850&height=567.9545454545455)

La delegada de Turisme, Natalia Antonino, ha rebut este matí en l'espai arqueològic de la Via del Pòrtic l'alumnat del Curs de Turisme Cultural, organitzat per la Fundació Cañada Blanch en col·laboració amb Turisme Comunitat Valenciana. L'alumnat del curs ha vingut hui a Sagunt per a participar en la Jornada de Turisme Cultural, que es desenvolupa en col·laboració amb la delegació de Turisme de l'Ajuntament de Sagunt. Una estada que inclou una sèrie de tallers i visita al centre històric de Sagunt, al museu de la Via del Pòrtic i una visita guiada al Fortí del Grau Vell recentment restaurat.

![](/media/xbunf42t/c_tcnantonino.jpg?width=379&height=253&mode=max)Natalia Antonino ha repassat tots els productes turístico-culturals amb els quals treballa la seua delegació (Capital Valenciana de la Romanització, candidatura a Patrimoni de la Humanitat, Escena Kids, rutes com la del Greal, Urban Art o del Cid, entre d’altres). «**Els hem contat una mica tot el que es realitza en la delegació de Turisme tant en l’àmbit nivell local com amb les sinergies que tenim amb la Comunitat Valenciana i amb les rutes que tenim Europees d'adhesió, i les activitats que es realitzen en el municipi. I bé, elles i ells han pogut constatar totes les joies que tenim a Sagunt**».

«**És important que un any més ens visiten els i les alumnes del Curs en Turisme Cultural de la Fundació Cañada Blanch**» assenyalava Antonino, a més els ha donat les gràcies «**per haver triat una vegada més Turisme Comunitat Valenciana i a la nostra ciutat com a referent de producte cultural**».

![](/media/5xwkures/c_tccuerpo.jpg?width=850&height=567.9545454545455)

*   [](http://www.facebook.com/sharer.php?u=https://aytosagunto.es/va/actualitat/la-via-del-portic-acull-la-jornada-de-turisme-cultural-2021/ "Facebook")
*   [](http://twitter.com/share?url=https://aytosagunto.es/va/actualitat/la-via-del-portic-acull-la-jornada-de-turisme-cultural-2021/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-via-del-portic-acull-la-jornada-de-turisme-cultural-2021/ "Linked In")
*   [](mailto:?body=https://aytosagunto.es/va/actualitat/la-via-del-portic-acull-la-jornada-de-turisme-cultural-2021/)